section_heading: The Hunter (2011. – 2012.)
paragraph_text: Mastodon je u srpnju 2011. na YouTubeu objavio prvu skladbu s The Huntera, "Black Tongue", koju je pratio videozapis umjetnika A. J. Fosika kako stvara skulpturu za naslovnicu albuma. Dana 12. kolovoza sastav je otkrio popis pjesama koje će se naći na nosaču zvuka te "Curl of the Burl", prvi službeni singl s albuma. Mike Elizondo producirao je album, što je označilo njegovu prvu suradnju sa skupinom. Grupa je također najavila kako će biti objavljena i deluxe inačica albuma koja će sadržavati dvije bonus pjesme, "The Ruiner" i "Deathbound", te različitu naslovnicu.